Kampene begyndte i januar 1915 da en tysk ledet osmannisk styrke invaderede Sinaihalvøen, som dengang var en del af det britiske protektorat Egypten, for at angribe Suez-kanalen. Efter slaget om Gallipoli blev der af veteraner på begge sider dannet den Egyptiske Ekspeditionsstyrke (EEF) og 4. osmanniske armé i Palæstina som skulle kæmpe om Sinaihalvøen i 1916. Under dette felttog lykkedes det den beredne ANZAC division og 52. britiske division at trænge de tysk-ledede osmanniske styrker ud af området. Det skete indledningsvis med slaget ved Romani og forfølgelse i august, derefter med slaget ved Magdhaba i december og januar 1917 fuldførte den nyligt dannede ørkenkolonne generobringen af Sinai i slaget ved Rafah. Disse tre sejre, som medførte generobring af betydelige egyptiske områder blev fulgt af to nederlag til EEF på osmannisk område i marts og april i det første og Andet slag om Gaza i det sydlige Palæstina.